Maikls Porters jaunākais
Maikls Lamārs Porters jaunākais (angļu: Michael Lamar Porter Jr.; dzimis 1998. gada 29. jūnijā Indianapolisā) ir amerikāņu basketbolists, spēlē vieglā uzbrucēja pozīcijā. 2024. gadā pārstāv Nacionālās basketbola asociācijas (NBA) klubu Denveras "Nuggets", kurā aizvadījis visu spēlētāja karjeru. M. Porters ir 2023. gada NBA čempions "Nuggets" sastāvā. M. Portera tēvs Maikls Porters vecākais ir basketbola treneris. Tāpat par profesionālu basketbolistu kļuva viņa brālis Džontejs Porters (izslēgts no NBA par likmju likšanu uz savu statistiku).